Die wêreld in foto’s – 6 September 2016 | Maroela Media
ŉ Foto wat deur die Noord-Koreaanse regering uitgereik is, wys hoe ballistiese missiele afgevuur word van ŉ onbekende plek in Noord-Korea. Drie missiele wat ongeveer 1 000 kilometer afgelê het, het naby Japan te lande gekom. Dié optrede word deur Suid-Koreaanse amptenare gesien as Noord-Koreaanse magsvertoon na aanleiding van die G-20 beraad in China. Foto: Korean Central News Agency/Korea News Service via AP/wire.africannewsagency.com
Winkeleienaars besig om glasstukke en rommel weg te vee ná ŉ aanval in Kaboel, Afganistan. Een burgerlike en vier aanvallers is dood tydens ŉ skietgeveg nadat ŉ motorbom ontplof het by die kantoor van ŉ internasionale hulporganisasie. Foto: Xinhua/Jawid Omid (nxl)/wire.africannewsagency.com
Lede van Pakistan se militêre polisie wys hul staal tydens die viering van dié land se verdedigingsdag op 6 September. Met dié dag herdenk Pakistan die oorlog van 1965 met Indië oor die betwiste Kasjmir-streek. Foto: K.M. Chaudary/AP/wire.africannewsagency.com
ŉ Seuntjie neem deel aan die touloop-item tydens die wêreld-nomadiese spele by die Issyk Kul-meer in Cholpon-Ata, Kirgistan. Altesaam 40 lande, wat Rusland en die VSA insluit, neem deel aan dié spele. Foto: Vladimir Voronin/AP/wire.africannewsagency.com
ŉ Pottebakker besig met wielwerk tydens ŉ werksessie in Kaïro, Egipte. Foto: Xinhua/Ahmed Gomaa) (nxl)/wire.africannewsagency.com
hoekom geen artikel oor ons volksheld DR H F Vervoerd ? wat nou ?
Dankie vir jou navraag. Lees gerus Maroela Media se berigte oor dr. Hendrik Frensch Verwoerd hier: http://maroelamedia.co.za/nuus/nuuskommentaar/nuuskommentaar-verwoerd-meer-as-n-man-van-sy-era/ en http://maroelamedia.co.za/nuus/sa-nuus/fotos-verwoerd-50-jaar-later/